Våren og sommeren 1985 turnerte Herodes Falsk med showet Falskboy. Tom Mathisen sto ikke på plakaten, men medvirket på alle forestillinger. Underveis i turneen begynte de to å diskutere alle de forferdelige juleplatene som antakeligvis ble spilt inn på denne tiden av året, og bestemte seg for å spille inn en juleplate selv, nærmere bestemt tidenes verste juleplate. Albumet ble spilt inn på åtte timer, mens det ble servert litervis med gløgg.